Ο **Μακότο Χασέμπε** (ιαπωνικά: 長谷部誠‎, 18 Ιανουαρίου 1984) είναι Ιάπωνας ποδοσφαιριστής. Είναι αμυντικός μέσος που αγωνίζεται στη Μπουντεσλίγκα με την Άιντραχτ Φραγκφούρτης, ενώ είναι και αρχηγός της Εθνικής Ιαπωνίας.

Καριέρα σε συλλόγους
--------------------

### Ουράβα Ρεντ Ντάιαμοντς

Ύστερα από την αποφοίτηση του από το Λύκειο Φουτζιέντα Χιντάσι το 2002 ο Χασέμπε υπέγραψε το πρώτο του επαγγλματικό συμβόλαιο με την Ουράβα Ρεντ Ντάιαμοντς. Την πρώτη του σεζόν δεν πήρε πολλές ευκαιρίες αλλά την επόμενη καθιερώθηκε στη βασική ενδεκάδα. Την τρίτη του χρωνιά πήρε το βραβείο καλύτερου νέου παίκτη στο Κύπελλο Nabisco και συμπεριελήφθη στη λίστα με την καλύτερη ενδεκάδα της σεζόν

### ΦφΛ Βόλφσμπουργκ

Τον Ιανουάριο του 2009 ο Μακότο άφησε την Ουράβα για να μετακομίσει στην Ευρώπη και να αγωνιστεί στη Μπουντεσλίγκα με τα χρώματα της Βόλφσμπουργκ. Προοριζόταν να αποτελέσει εναλλακτική λύση στο χώρο του κέντρου. Έκανε το ντεμπούτο του στη Μπουντεσλίγκα στις 2 Φεβρουαρίου του 2008 ενάντια στην Αρμίνια Μπίλεφελντ και σημείωσε το πρώτο του γκολ με τη νέα του ομάδα την τελευταία αγωνιστική του πρωταθλήματος ενάντια στη Λεβερκούζεν. Την επόμενη σεζόν ανταγωνιζόταν τον Ασκάν Ντετζάγκα για την τέταρτη θέση στο κέντρο της Βόλφσμπουργκ. Στο τέλος εκείνης της σεζόν η Βόλφσμπουργκ στέφθηκε πρωταθλήτρια για πρώτη φορά στην ιστορία της. Στα επόμενα δύο πρωταθλήματα ο Ιάπωνας μέσος ήταν συνήθως βασικός, ιδίως στους τελευταίους αγώνες της σεζόν 2010/2011 όταν η Βόλφσμπουργκ ήταν στις τελευταίες θέσεις και αγωνιζόταν για την παραμονή της. Στην έκτη αγωνιστική της επόμενη σεζόν ο Χασέμπε χρειάστηκε να υπερασπιστεί την εστία της ομάδας του στα τελευταία δέκα λεπτά του παιχνιδιού ενάντια στην Χοφενχάιμ όταν αποβλήθηκε ο τερματοφύλακας και ενώ είχαν ήδη γίνει και οι τρεις αλλαγές.

### ΦΚ Νυρεμβέργη

Στις 2 Σεπτεμβρίου του 2013, τελευταία της μεταγραφικής περιόδουμ, ο Χασέμπε μετακόμισε στη Νυρεμβέργη, όπου υπέγραψε τριετές συμβόλαιο. Το επόμενο καλοκαίρι όμως άφησε την υποβιβασμένη Νυρεμβέργη και πήρε μεταγραφή για την Άιντραχτ Φραγκφούρτης.

Καριέρα με την εθνική
---------------------

Ο Μακότο έκανε το ντεμπούτο του με την Εθνική του ομάδα σις 11 Φεβρουαρίου του 2006, αλλά δεν συμπεριελήφθη στην αποστολή της Ιαπωνίας για το Παγκόσμιο Κύπελλο εκείνης της χρονιάς. Ο Ίβιτσα Όσιμ που ανέλαβε την ομάδα μετά την διοργάνωση τον κάλεσε αμέσως ξανά και τον έβαλε στη βασική ενδεκάδα. Στο επόμενο Παγκόσμιο Κύπελλο δεν ήταν απλά βασικός αλλά και ο αρχηγός της Εθνικής. Τον Ιανουάριο του 2011 οδήγησε την ομάδα του στην κατάκτηση του Κυπέλλου Ασία που διοργανώθηκε στο Κατάρ. Παραμένει ο αρχηγός της ομάδας του και στο Παγκόσμιο Κύπελλο του 2014.

Διακρίσεις
----------

### Εθνική ομάδα

* Κύπελλο Ασίας 2011

### Σύλλογοι

#### Ουράβα Ρεντ Ντάιαμοντς

* AFC Τσάμπιονς Λιγκ:2007
* Πρωτάθλημα Τζέι Λιγκ πρώτης κατηγορίας: 2006
* Αυτοκρατορικό Κύπελλο: 2005, 2006
* Κύπελλο Τζέι Λιγκ: 2005
* Ιαπωνικό Σούπερ Καπ

#### Βφλ Βολφσμπουργκ

* Πρωτάθλημα Μπουντεσλίγκα: 2009

### Ατομικές

* Μέλος της καλύτερης ενδεκάδας του Τζέι Λιγκ: 2004
* Καλύτερος νέος παίκτης του Τζέι Λιγκ: 2004

Παραπομπές
----------

1. ↑  «Wolves sign Japanese midfielder». vflwolfsburg.de. 20 Ιανουαρίου 2008. Αρχειοθετήθηκε από το πρωτότυπο στις 27 Σεπτεμβρίου 2011. Ανακτήθηκε στις 14 Ιουνίου 2010.
2. ↑  «Wolfsburg's Makoto Hasebe becomes first Japanese goalkeeper in the Bundesliga». Goal.com. 18 Σεπτεμβρίου 2011. Ανακτήθηκε στις 28 Δεκεμβρίου 2012.
3. ↑  «Hasebe makes Nürnberg switch». Bundesliga.com. 2 Σεπτεμβρίου 2013. Αρχειοθετήθηκε από το πρωτότυπο στις 4 Σεπτεμβρίου 2013. Ανακτήθηκε στις 4 Σεπτεμβρίου 2013.

|  |  |  |  |  |
| --- | --- | --- | --- | --- |
| 

| π • σ • ε
**Εθνική Ιαπωνίας – Μουντιάλ 2014** |
| --- |
|  |
|  | 
* 1 Καβασίμα
* 2 Ουτσίντα
* 3 Γ. Σακάι
* 4 Χόντα
* 5 Ναγκατόμο
* 6 Μορισίγκε
* 7 Έντο
* 8 Κιγιοτάκε
* 9 Οκαζάκι
* 10 Κάγκαβα
* 11 Κακιτάνι
* 12 Νισικάβα
* 13 Οκούμπο
* 14 Αογιάμα
* 15 Κόνο
* 16 Γιαμαγκούτσι
* 17 Χασέμπε (c)
* 18 Οσάκο
* 19 Ινόχα
* 20 Σάιτο
* 21 Χ. Σακάι
* 22 Γιοσίντα
* 23 Γκόντα
* Προπονητής: Τζακερόνι
 |

 |

|  |  |  |  |  |
| --- | --- | --- | --- | --- |
| 

| π • σ • ε
**Εθνική Ιαπωνίας – Μουντιάλ 2018** |
| --- |
|  |
|  | 
* 1 Καβασίμα
* 2 Ουέντα
* 3 Σότζι
* 4 Χόντα
* 5 Ναγκατόμο
* 6 Έντο
* 7 Σιμπασάκι
* 8 Χαραγκούτσι
* 9 Οκαζάκι
* 10 Κάγκαβα
* 11 Ουσάμι
* 12 Χιγκασιγκούτσι
* 13 Μούτο
* 14 Ινούι
* 15 Οσάκο
* 16 Γιαμαγκούτσι
* 17 Χασέμπε (c)
* 18 Οσίμα
* 19 Χ. Σακάι
* 20 Μακίνο
* 21 Γ. Σακάι
* 22 Γιοσίντα
* 23 Νακαμούρα
* Προπονητής: Νισίνο
 |

 |